আরবি ভাষা
আরবি লিপি ডান থেকে বাম দিকে লেখা হয়। ২৯টি বর্ণ বা হরফের এই লিপিতে কেবল ব্যঞ্জন ও দীর্ঘ স্বরধ্বনি নির্দেশ করা হয়। আরবিতে বড় হাতের ও ছোট হাতের অক্ষর বলে কিছু নেই। আরবি লিপি এক অক্ষরের সাথে আরেক অক্ষর পেঁচিয়ে লেখা হয়। প্রতিটি বর্ণের একাধিক রূপ আছে, যে রূপগুলি বর্ণটি শব্দের শুরুতে, মাঝে, শেষে নাকি আলাদাভাবে অবস্থিত, তার উপর নির্ভর করে। কতগুলি বর্ণ একই মূল রূপের উপর ভিত্তি করে লেখা হয় এবং বিন্দুর সংখ্যা দিয়ে একে অপরের থেকে পৃথক করা হয়।
সিবাওয়েহ
সিবাওয়েহর লেখা "আল কিতাব" আরবি ভাষার প্রথম লিখিত ব্যাকরণ। বইটি পদ্য আকারে না লিখে তিনি গদ্য হিসেবে লেখেন। অন্যান্য ব্যাকরণবিদদের মত শুধু নিয়মের উল্লেখ না করে এতে ব্যাখ্যা করার নিয়ম লিপিবদ্ধ রয়েছে। তিনি বাক্যতত্ত্ব দিয়ে শুরু করেন এবং রূপমূলতত্ত্ব ও ধ্বনিবিজ্ঞান দিয়ে শেষ করেন এবং একটি নির্ঘণ্ট যোগ করেন। প্রত্যেকটি অধ্যায় নতুন বিষয়ের সংজ্ঞা দিয়ে শুরু হত। তিনি আরবি ক্রিয়াপদকে তিনটি কালে ভাগ করেন (অতীত, বর্তমান, ভবিষ্যত) কিন্তু দুইটি ভাগে তুলে ধরেন, এগুলোর মধ্যে অতীত একভাবে এবং বর্তমান ও ভবিষ্যত অন্যভাগে।